આ સાથે જ હવામાન વિભાગે સૌરાષ્ટ્ર અને દ.ગુજરાતના તમામ વિસ્તારોમાં 5 ડિસેમ્બરના રોજ ભારે વરસાદની આગાહી જાહેર કરી છે. આ સિવાય ઉત્તર ગુજરાતમાં 6 ડિસેમ્બરે ભારે વરસાદની સંભાવના વ્યક્ત કરવામાં આવી છે. વાવાઝોડાના કેન્દ્રને ધ્યાનમાં રાખતા ઉત્તર મહારાષ્ટ્ર અને દક્ષિણ ગુજરાતના સમુદ્ર તટીય વિસ્તારોમાં 4 ડિસેમ્બરની રાતથી લઇને 6 ડિસેમ્બરે સવાર સુધી પવનની ઝડપ 50 કિમી પ્રતિ કલાકથી 70 કિમી પ્રતિ કલાકની રહેશે. આ વિસ્તારોમાં સમુદ્રમાં ઊંચા-ઊંચા મોજાઓ ઉઠશે, આથી લોકોને સમુદ્ર તટથી દૂર રહેવાની સલાહ આપવામાં આવી છે.